Mohidleren

Mohedlar eller Mohidler er en dyp heller, nærmest en liten grotte, i Frafjordheiene i Sirdal kommune.

«Hedlar» er dialektformen for heller i Sør-Rogaland.

Mohedlar ligger godt skjult ved et lite vann mellom Motjørn og Øyarvatnet, om lag 1,5 km fra Sandvatn turisthytte (eid av Stavanger Turistforening). Åpningen til helleren er trang, men innerst er takhøyden på 2-3 meter.

Helleren var tidligere et driftelege for gjetere i Valevass driftehei, med dyr fra Høyland og Gjesdal.  Helleren ble brukt av gjetere som overnattingssted. Legegjeting i Valevass driftehei pågikk fram til ca. 1905.

Veggene i helleren er av sandstein, og «mo» i navnet viser til sandjord og sandstein.

Referanser

Litteratur

Eksterne lenker
 Turbeskrivelse hos Stavanger Turistforening

Sirdals geografi
Hellere i Norge